Source: http://docplayer.fi/2018007-V-t-t-t-i-e-d-o-t-t-e-i-t-a.html
Timestamp: 2018-04-26 14:02:59+00:00
Document Index: 5364165

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 V T T T I E D O T T E I T A V T T T I E D O T T E I T A Otto Kärki Alkolukko rattijuopumuksen ehkäisyssä Esiselvitys VALTION TEKNILLINEN TUTKIMUSKESKUS ESPOO 2001
3 VTT TIEDOTTEITA MEDDELANDEN RESEARCH NOTES 2118 Alkolukko rattijuopumuksen ehkäisyssä Esiselvitys Otto Kärki VTT Rakennus- ja yhdyskuntatekniikka VALTION TEKNILLINEN TUTKIMUSKESKUS ESPOO 2001
4 ISBN (nid.) ISSN (nid.) ISBN (URL:http://www.inf.vtt.fi/pdf/) ISSN (URL:http://www.inf.vtt.fi/pdf/) Copyright Valtion teknillinen tutkimuskeskus (VTT) 2001 JULKAISIJA UTGIVARE PUBLISHER Valtion teknillinen tutkimuskeskus (VTT), Vuorimiehentie 5, PL 2000, VTT puh. vaihde (09) 4561, faksi (09) Statens tekniska forskningscentral (VTT), Bergsmansvägen 5, PB 2000, VTT tel. växel (09) 4561, fax (09) Technical Research Centre of Finland (VTT), Vuorimiehentie 5, P.O.Box 2000, FIN VTT, Finland phone internat , fax VTT Rakennus- ja yhdyskuntatekniikka, Liikenne ja logistiikka, Lämpömiehenkuja 2, PL 1800, VTT puh. vaihde (09) 4561, faksi (09) VTT Bygg och transport, Trafikteknik och logistik, Värmemansgränden 2, PB 1800, VTT tel. växel (09) 4561, fax (09) VTT Building and Transport, Transport and Logistics, Lämpömiehenkuja 2, P.O.Box 1800, FIN VTT, Finland phone internat , fax Toimitus Kerttu Tirronen Otamedia Oy, Espoo 2001
5 Kärki, Otto. Alkolukko rattijuopumuksen ehkäisyssä. Esiselvitys [Breath alcohol ignition interlock device. Feasibility study]. Espoo Valtion teknillinen tutkimuskeskus, VTT Tiedotteita Meddelanden Research Notes s. + liitt. 3 s. Avainsanat breath alcohol ignition interlock device. BAIID, tests, Finland, drunken driving, driver behaviour, vehicles, cars, interlock, experimentation Tiivistelmä Tutkimuksessa selvitettiin ajonestolaitteen eli alkolukon käyttöönoton edellytyksiä rattijuopumuksen ehkäisemiseksi Suomessa. Lisäksi selvitettiin edellytyksiä kenttäkokeen järjestämiseen laitteen käytöstä. Ulkomaisissa tutkimuksissa alkolukon on todettu vähentävän tehokkaasti rattijuopumuksen toistumista, kun se on asennettuna autoon. Alkolukon poistamisen jälkeen taipumus rattijuopumuksen uusimiseen palautuu ennalleen. Kenttäkokeessa vapaaehtoinen alkolukon käyttömahdollisuus omalla kustannuksella annettaisiin kaikille rattijuopumuksen takia ajokieltoon määrätyille kuljettajille, jotka eivät ole riippuvaisia alkoholista tai huumausaineista. Kenttäkokeen tarkoituksena olisi alkolukon käytön käytännön ongelmien, kehittämistarpeiden, kustannustehokkuuden, mielipiteiden ja hyväksyttävyyden selvittäminen. Lisäksi olisi pohdittava, tulisiko alkolukon käytön olla rattijuopumuksen uusijoille ajo-oikeuden takaisin saamisen edellytys ja tulisiko kenttäkoetta seurata pitkäkestoinen valtakunnallinen alkolukko-ohjelma. Kolmivuotisen kenttäkokeen, johon osallistuisi kerrallaan 50 rattijuopumuksen uusijaa, arvioitiin vähentävän ajomäärää vähintään 0,5 promillen humalassa lähes kilometriä. Liikenneonnettomuuksissa vammautuneiden määrä vähenisi todennäköisesti enintään yhdellä. Jos vuosittaisen rattijuopumuksen uusijan autoihin asennettaisiin alkolukko 6 kuukauden ajaksi, estettäisiin vuodessa vähintään yksi liikennekuolema ja 12 vammautumista. Kenttäkoetta varten tulisi laatia määräaikainen laki ehdollisesta ajo-oikeudesta, joka antaisi kenttäkokeeseen osallistuvalle oikeuden tietyn alkolukolla varustetun auton kuljettamiseen. Kenttäkokeessa alkolukko tulisi ottaa käyttöön mahdollisimman pian ajokieltoon määräämisen jälkeen ja sitä käytettäisiin vastaava aika kuin ajokielto olisi voimassa ilman alkolukkoa. Tutkimuksessa arvioitiin, että rattijuopumuksen uusijoista ja ensi kertaa törkeästä rattijuopumuksesta kiinni jääneistä alle 10 % osallistuisi kenttäkokeeseen. Eniten hyötyä alkolukosta olisi rattijuopumuksen uusijoille. Teknisenä ratkaisuna suositellaan polttokennoteknologiaan perustuvaa alkolukkoa, joka toimii luotettavasti myös talviaikaan. Alkolukon käyttöön liittyvät ongelmat ovat enemmän hallinnollisia kuin teknisiä. 3
6 Kärki, Otto. Alkolukko rattijuopumuksen ehkäisyssä. Esiselvitys [Breath alcohol ignition interlock device. Feasibility study]. Espoo Technical Research Centre of Finland, VTT Tiedotteita Meddelanden Research Notes p. + app. 3 p. Keywords breath alcohol ignition interlock device. BAIID, tests, Finland, drunken driving, driver behaviour, vehicles, cars, interlock, experimentation Abstract The objective of this feasibility study was to assess the possibilities of using a breath alcohol ignition interlock device (BAIID) in tackling drink-driving and of further implementing a field trial on interlocks in Finland. Several studies have indicated that an interlock reduces recidivism when installed in a car. However, the re-offence rates tend to return to the pre-interlock period level once the interlock is removed. The target group of the prospective field trial on the interlocks in Finland would be driving under influence of alcohol (DUI) offenders who have had a provisional driving licence suspension enforced by police. Drug users or mixed users, and those with a drinking problem would not be allowed to participate. The field trial would be voluntary-based and user-paid. The objectives of the field trial would be to determine the practical problems of interlock use and the development needs. In addition, the acceptability, cost-effectiveness and public opinion on using interlocks would be measured. Furthermore, requiring interlock use by recidivists as a condition of driving licence reinstatement would be considered, as well as the need for establishing a longterm interlock programme. It was estimated that a 3-year field trial, with 50 DUI recidivists participating at a time, would prevent at most 1 person-injury and almost driving-kilometres over 0.5 BAC. If an interlock were installed in every vehicle of the yearly DUI recidivists for 6 month period, at least one fatality and 12 person-injuries would be prevented yearly. A law should be introduced to enable the use of a vehicle equipped with an interlock inside the borders of Finland for a three-year, fixed-term probationary period. No hard driving suspensions should be required before entering the interlock field trial programme. The interlock usage-time would correspond with the original driving suspension. It was estimated that fewer than 10 % of first-time aggravated DUI offenders or recidivists would accept using an interlock. Recidivists would need the interlock most. Fuel cell interlocks that also function accurately in winter are recommendable as a technical solution. However, the problems related to interlock use are more administrative than technical. 4
7 Alkusanat Vuosien liikenneturvallisuussuunnitelmaan sisältyi liikennejuopumuksen vähentämistoimenpiteenä ajonestolaitteiden käyttöönotto. Tässä tutkimuksessa selvitettiin ajonestolaitteen eli nk. alkolukon mahdollisuuksia rattijuopumuksen ennalta ehkäisyssä Suomessa. Tutkimusta ohjasi seurantaryhmä, jonka puheenjohtaja oli tutkimusjohtaja Ove Knekt (Ajoneuvohallintokeskus). Lisäksi seurantaryhmään kuuluivat lainsäädäntöneuvos Jarmo Littunen (oikeusministeriö), liikenneturvallisuusjohtaja Lasse Hantula (Liikennevakuutuskeskus), ylikomisario Kari Rantala (sisäasianministeriö) ja vanhempi hallitussihteeri Eija Maunu (liikenne- ja viestintäministeriö). Projektin alkuvaiheessa seurantaryhmään kuuluivat myös poliisiylitarkastaja Juha Suominen (sisäasiainministeriö) ja ylilääkäri Kimmo Kuoppasalmi (Kansanterveyslaitos). Tutkimuksen rahoittivat Ajoneuvohallintokeskus, liikenne- ja viestintäministeriö, oikeusministeriö ja Liikennevakuutuskeskus. VTT:ssa tutkimuksesta vastasi projektin alkuvaiheessa erikoistutkija Tapani Mäkinen ja vuoden 2001 aikana tutkija Otto Kärki. Projektin alkuvaiheessa myös tutkija Juha Tapio osallistui projektiin. Tämän raportin on kirjoittanut tutkija Otto Kärki. 5
8 Sisällysluettelo Tiivistelmä...3 Abstract...4 Alkusanat Johdanto Tutkimuksen taustaa Tutkimuksen tarkoitus Aineisto ja menetelmät Rattijuopumus Suomessa Rattijuopumuksen yleisyys Huumeet liikenteessä Rattijuopumusonnettomuudet Päihderiippuvuus ja ajo-oikeus Rattijuoppojen rangaistuskäytännöt Suomessa ja Ruotsissa Suomi Ruotsi Alkolukkoa koskeva lainsäädäntö Suomessa Mielipiteet rattijuoppoudesta ja alkolukon käytöstä Rattijuopumuksen takia ajokiellossa olleiden suhtautuminen alkolukkoon Alkolukko Historia Tekniset ratkaisut Olemassa olevat alkolukkostandardit Alkolukkojen kiertäminen Alkolukko-ohjelmien seuranta Rehabilitointi Hyväksyttävyys Tuloksia kokeiluista eri maissa Yhdysvallat Rattijuopumus Yhdysvalloissa Ehdollisen ajokortin käyttö, esimerkkinä Colorado Alkolukon käyttäjät Yhdysvalloissa Tuloksia Kanada Ruotsi Saksa ja Itävalta
9 5.5 Kenttäkoetta valmistelevat maat Euroopassa Tulosten tarkastelu ja päätelmät Kenttäkoetta ja alkolukko-ohjelmaa koskevia suosituksia Kenttäkokeen tarkoitus, tavoitteet ja tarpeellisuus Rehabilitoinnin tarve ja järjestäminen Kohderyhmän valintamenetelmä Alkolukon tarve Rattijuopumuksen uusijat Rattijuopumuksen takia ensi kertaa ajokieltoon määrätyt Ajokortittomat Huumeiden käyttäjät ja sekakäyttäjät Ammattimainen liikenne Vaikutuksia käyttäjäryhmissä Suositus Suomen laitevalinnaksi Tarvittavat lainsäädännölliset muutokset Laki ehdollisesta ajo-oikeudesta Alkolukon muutoskatsastussäädös ajoneuvojen katsastusasetukseen Muut lainsäädännölliset muutokset Kenttäkokeen suunnittelu ja kesto Alkolukon vaikutus liikenneturvallisuuteen Alkolukon avulla saavutettavissa olevat kustannussäästöt Työryhmän suositukset Yhteenveto...77 Lähdeluettelo...80 LIITTEET Liite A Esitutkimus alkoholin vaikutuksen alaisena ajaneista kuljettajista 7
11 1. Johdanto 1.1 Tutkimuksen taustaa Päihteiden ongelmakäyttö on huomattava liikenneturvallisuusriski ja päihdeongelman merkkinä on usein rattijuopumus. 0,5 0,9 promillen humala lisää kuolemaan johtavan liikenneonnettomuuden riskin yli kymmenkertaiseksi ja yli 1 promillen humala lähes viisikymmenkertaiseksi selvänä ajaviin kuljettajiin nähden (Sosiaali- ja terveysministeriö 1998). On arvioitu, että 1,5 promillen humala nostaa kuljettajan onnettomuusriskin 40- kertaiseksi. Vastaavasti 0,8 promillen humala kohottaa riskin 3-kertaiseksi (Rajalin ym. 2000). Alkoholin vaikutus onnettomuusriskiin on eräissä tutkimuksissa arvioitu myös huomattavasti suuremmaksi. On kuitenkin ilmeistä, että 0,5 0,8 promillen humalatilassa onnettomuusriski alkaa kasvaa jyrkästi. Suomessa rattijuopumuksen raja on 0,5 promillea, mikä nostaa reaktioaikoja jo selvästi. 0,8 promillen humala alentaa kuljettajan valppautta huomattavasti (Lifesafer.com 2000). Yhteiskunnan ja liikenteen kehitystä ei voida tarkasti ennustaa. On kuitenkin ilmeistä, että henkilöautoriippuvuus ja liikennemäärä kasvavat lähitulevaisuudessa. Alkoholin kulutus on lisääntynyt Suomessa viime vuosina ja myös pitkällä aikavälillä tarkasteltuna. Siksi päihtyneenä ajamisen väheneminen ilman uusia keinoja on epätodennäköistä. Päihtyneenä ajamisen vähentäminen pelkästään valvonnan avulla on poliisin resurssipulan vuoksi erittäin vaikeaa. Rattijuoppojen hoitoonohjaus ja alkolukko ovat keinoja, joiden avulla perinteistä rattijuopumusvalvontaa voidaan täydentää. Alkolukko on laite, jossa on uloshengitysilman alkoholipitoisuuden tunnistin. Alkolukko estää ajoneuvon käynnistämisen ja ajamisen, jos kuljettaja on nauttinut alkoholia ja hänen uloshengitysilmassaan on tietyn kalibrointirajan, esim. 0,2 promillea, ylittävä määrä alkoholia. Alkolukkojen käyttöä ja niiden vaikutuksia voidaan tarkastella sekä yksilön että yhteiskunnan kannalta. Alkolukkokokeilujen päätarkoitus yksittäisten ihmisten kannalta on niiden henkilöiden auttaminen, joilla on pitkäaikaisia päihtyneenä ajamiseen liittyviä ongelmia. Joissain tapauksissa alkolukko voi auttaa rattijuopumusongelmaista henkilöä jatkamaan normaalia elämää tai rattijuopumuksesta tuomittua pitämään työpaikkansa. Yhteiskunnan kannalta on keskeistä rattijuopumukseen liittyvien haittavaikutusten kuten onnettomuuksien, rattijuopumukseen liittyvien kuolemantapausten ja henkilövahinkojen vähentäminen. Onnettomuuksien väheneminen alentaa onnettomuuskustannusten lisäksi myös inhimillisten kärsimysten määrää. 9
12 1.2 Tutkimuksen tarkoitus Tämä tutkimus on esiselvitys, jonka tarkoituksena oli tutkia alkolukon käyttöä rattijuopumuksen ehkäisyssä. Tutkimuksessa selvitettiin, onko alkolukon käytöstä syytä järjestää kenttäkoe Suomessa ja jos on, niin millä edellytyksillä. Lisäksi selvitettiin alkolukon käyttäjiksi soveltuvia ryhmiä sekä alkolukon käyttöön liittyviä oikeudellisia ja teknisiä kysymyksiä. Esiselvitykseen liittyi myös mm. alkolukkokokeilujen tulosten kartoittaminen eri maista sekä rattijuopumukseen liittyvien taustatietojen selvittäminen Suomesta. Rattijuopumuksen ehkäisemisellä pyritään vähentämään rattijuopumuksesta aiheutuvien onnettomuuksien määrää, niistä aiheutuvia kustannuksia ja inhimillisiä kärsimyksiä. 10
13 2. Aineisto ja menetelmät Tässä tutkimuksessa hyödynnettiin kirjallisuus- ja tietokantaselvityksiä, haastateltiin Ruotsin alkolukkoprojektin johtohenkilöitä sekä osallistuttiin ICADTS-järjestön (The International Council on Alcohol, Drugs and Traffic Safety) konferenssiin Tukholmassa toukokuussa Espoossa järjestettiin tiedotus- ja esittelytilaisuus alkolukosta kesäkuussa Rattijuopumustapausten ja -onnettomuuksien kehitystä sekä alkolukon käyttöön liittyviä lainsäädäntökysymyksiä selvitettiin tilastojen, kirjallisuuden ja puhelinhaastattelujen perusteella. Keskeisiä lähteitä rattijuopumuskysymysten osalta olivat sisäasiainministeriön ohje Päihderiippuvuus ja ajo-oikeus sekä sosiaali- ja terveysministeriön opas lääkäreille Päihderiippuvuuden arviointi ja ajokelpoisuus. Keskeisin pohjoisamerikkalainen julkaisu alkolukko-ohjelmista lienee Best practices for alcohol interlock programs (Beirness 2001). Samanaikaisesti tämän esiselvityksen kanssa VTT osallistui myös esiselvitykseen alkolukon käyttöönotosta EU-maissa. EU:n esiselvityksen suositukset otettiin tässä tutkimuksessa huomioon. Kesäkuussa 2001 järjestettiin Leidschendamissa Hollannissa workshop-tilaisuus alkolukon käytön suunnittelusta Euroopassa. Raportti EU:n esiselvityksestä julkaistaan syksyn 2001 aikana. EU:n esiselvityksessä olivat mukana Hollanti (SWOV), Saksa (Bast), Suomi (VTT) ja Tanska (DTF). EU:n esiselvitystä seuraa joukko kansallisia kenttäkokeita, joihin EU:lta voi hakea tukea. Halukkuutta alkolukon vapaaehtoiseen käyttöön ottamiseen omalla kustannuksella selvitettiin rattijuopumuksesta ajokieltoon määrätyille tehdyllä kyselytutkimuksella sekä vertaamalla tuloksia vapaaehtoisten alkolukko-ohjelmien osallistujamääriin. Markkinoilla olevat tekniset ratkaisut selvitettiin kirjallisuuden perusteella ja haastattelemalla ruotsin alkolukkoprojektin yhdyshenkilöitä. VTT:een hankittiin myös yksi alkolukko. Alkolukon käyttöönottoprosessia Suomessa selvitettiin tarkastelemalla kokemuksia Ruotsin, Yhdysvaltain ja Kanadan alkolukkokokeiluista. Alkolukon liikenneturvallisuusvaikutuksia arvioitiin tutkimuksessa laskelmaesimerkeillä, joissa olivat lähtökohtina mm. vuosittainen rattijuopumustapausten ja -onnettomuuksien määrä, rattijuoppojen ja rattijuopumuksen uusijoiden osuus liikennevirrassa sekä rattijuopumuksen takia määrättyjen ajokieltojen keskimääräinen pituus. Arviota alkolukon avulla säästetyistä onnettomuuskustannuksista verrattiin arvioon alkolukon käyttökustannuksista. 11
14 3. Rattijuopumus Suomessa 3.1 Rattijuopumuksen yleisyys Suomessa tehdään vuosittain noin 1,4 miljoonaa puhalluskoetta. Noin 40 % kuljettajista joutuu puhalluskokeeseen vuosittain. Rattijuoppoja, joiden veren alkoholipitoisuus on vähintään 0,5 promillea, on liikennevirrassa nykyisin noin 0,20 %. Vuonna 2000 rattijuoppojen osuus liikennevirrassa oli 0,17 %. Kaupungeissa rattijuopumus on viisi kertaa yleisempää perjantai- ja lauantai-iltaisin kuin muina aikoina. Vaikka rattijuopumus ei vaihtele vuodenaikojen mukaan kovin paljon, kesäisin jää kiinni talveen nähden kaksinkertainen määrä rattijuoppoja (Mäkinen & Veijalainen 1997). Rattijuopumuksen raja on Suomessa nykyisin 0,5 promillea. Rattijuopoilla on keskimäärin 1,5 1,8 promillea alkoholia veressään kiinnijäämishetkellä. Tämä pitoisuus on pysynyt suunnilleen samana, vaikka törkeän rattijuopumuksen rajaa laskettiinkin 1,5 promillesta 1,2 promilleen vuonna 1994 (Seppä 1999). Törkeän rattijuopumuksen rajan ylittää tavallisesti yli 50 % rattijuopoista. On arvioitu, että jopa puolet rattijuopoista on alkoholin ongelmakäyttäjiä ja uusijoita. Aiemmin rattijuoppoja oli liikennevirrassa suhteellisesti enemmän kuin nykyisin. Aivan viime vuosina alkoholia maistaneiden (veren alkoholipitoisuus 0,2 0,49 promillea) kuljettajien määrä on kuitenkin lisääntynyt (Taulukko 1). Taulukko 1. Alkoholia nauttineiden kuljettajien kokonaismäärät valtakunnallisissa ratsiatutkimuksissa vuosina Ratsiat on pidetty samoina aikoina keväisin ja syksyisin (Sisäasianministeriö 2000, Heino & Parkkari 2001). Vuosi Tutkitut (N) Raittiit (N) Maistaneet, alle 0,5 promillea (N/%) Alkoholia nauttineet kuljettajat Rattijuopot, yli 0,5 promillea (N/%) Yhteensä (N/%) /0,50 187/0,24 572/0, /0,59 174/0,25 585/0, /0,51 167/0,19 611/0, /0,55 171/0,20 643/0, /0,48 150/0,20 513/0, /0,54 165/0,21 580/0, /0,51 143/0,18 545/0, /0,70 135/0,19 647/0, /0,88 177/0,21 904/1, /1,02 128/0,16 942/1, ,01 % 0,17 % 1,18 % 12
15 Nykyisin rattijuoppoja jää vuosittain kiinni Suomessa runsaat Vuonna 1999 poliisin tietoon tuli rattijuopumustapausta (Rajalin 2000) ja vuonna 2000 ennakkotietojen mukaan Rattijuopumuksia tilastoitiin 1990-luvun alussa selvästi enemmän. Huippu saavutettiin vuonna 1990, jolloin rattijuoppoa jäi kiinni (Kuva 1). Poliisin tietoon tulleet rattijuopumukset vähenivät 1990-luvulla 23 % Kuva 1. Kiinni jääneet rattijuopot (Kansanterveyslaitoksen tilasto tutkituista verinäytteistä 1999). Vuonna 1999 poliisi merkitsi ajokorttirekisteriin henkilölle rattijuopumuksen (ajokiellot keskimäärin 5,0 kuukautta) ja henkilölle törkeän rattijuopumuksen (ajokiellot keskimäärin 8,2 kuukautta), (Ajokorttirekisteri). Vajaa puolet rattijuopumuksesta kiinni jäävistä kuljettajista on Suomessa uusijoita, pääkaupunkiseudulla uusijoita on yli puolet. Kolmannen kerran rattijuopumuksesta jää kiinni Suomessa % kaksi kertaa kiinni jääneistä. Rattijuopumuksen uusimismäärät ovat aavistuksen vähentyneet viime vuosina (Seppä 2000). 3.2 Huumeet liikenteessä Alkolukkoa ei tavallisesti anneta huumeiden käyttäjille, koska alkolukko ei tunnista huumeita. Alkoholin lisäksi huumausaineet, eräät lääkeaineet ja tekniset liuottimet voivat heikentää ajokykyä. Kuljettajaa voidaan rangaista, mikäli hänen ajokykynsä on huonontunut näiden aineiden käytön vuoksi. Huumausainelaissa (1289/93) huumeilla ja 13
16 psykotrooppisilla aineilla tarkoitetaan Suomea sitovien kansainvälisten sopimusten alaisia aineita ja valmisteita sekä sen mukaan kuin asetuksin on säädetty myös muita aineita, joilla on huumaava tai siihen rinnastettava vaikutus. Suomessa Lääkelaitos pitää yllä asetuksessa säädettyä huumausaineluetteloa. Uusia aineita liitetään asetuksen luetteloon sosiaali- ja terveysministeriön päätöksellä (Lillsunde ym. 2001). Huumeiden kasvanut käyttö on lisännyt huumausaineiden vaikutuksen alaisena ajavien kuljettajien määrää liikenteessä erityisesti pääkaupunkiseudulla. On arvioitu, että Suomessa neljännes rattijuopoista on lisäksi käyttänyt muita päihteitä. Erityisesti huumeiden ja bentsodiatsepiinien osuus näyttää kasvavan vuosi vuodelta (Sosiaali- ja terveysministeriö 1998). Pääkaupunkiseudulla huumeiden ja muiden päihteiden käyttö on rattijuopumukseen syyllistyneillä yleisempää kuin muualla Suomessa (Seppä 2000). Uudellamaalla keväällä ja syksyllä 1999 tehtyjen ratsiatutkimusten yhteydessä puhallutettiin henkilöä. Kuljettajilta, joiden alkometrin näyttämä alkoholipitoisuus oli 0,5 tai yli, otettiin verinäyte, josta tutkittiin alkoholin lisäksi huumeet ja lääkkeet. Alkoholipitoisuuden 0,5 ylittäneitä kuljettajia löytyi 58, joista yksi oli ottanut huumeita. Huumeiden käyttäjien osuutta rattijuopumusrajan ylittäneistä kuljettajista pidettiin tutkimuksessa yllättävän vähäisenä (Rajalin ym. 2000). Vuonna 1999 poliisi pyysi Kansanterveyslaitoksen huumelaboratoriota tutkimaan 1683 kuljettajalta muita huumaavia aineita kuin alkoholia. Tutkituista 80 prosentilta löytyi lääke- ja huumausaineita. Varsinaisia huumausaineita löytyi 55 prosentilta. Nämä luvut eivät siis kuvaa huumeiden käyttäjien osuutta rattijuopoista, vaan huumeiden ja lääkkeiden osuutta epäillyissä huumetapauksissa liikenteessä (Ajoneuvohallintokeskus & Autokoululiitto 2000). Liikenneonnettomuuksissa vuosina kuolleilla varsinaisia huumausaineita todettiin 20 moottoriajoneuvon kuljettajalta ja 14 matkustajalta (Rajalin 2000). Huumeiden käyttöä on usein vaikea tunnistaa. Kannabis aiheuttaa tokkuraisuutta, passiivisuutta, keskittymis- ja ajattelukyvyn heikkenemistä sekä vaikuttaa kykyyn arvioida etäisyyksiä ja nopeutta. Opiaattien vaikutuksen alaisena reaktionopeudet voivat hidastua. Huumeina käytettävät piristeet esimerkiksi amfetamiini taas voivat nopeuttaa reaktioaikoja, mutta samalla virheiden ja väärien reaktioiden riski kasvaa. Edelleen esimerkiksi amfetamiini ja kokaiini lisäävät riskinottoa ja aiheuttavat aggressiivisuutta ja suorituskyvyn yliarviointia (Ajoneuvohallintokeskus & Autokoululiitto 2000). Huumeet aiheuttavat liikenteessä suuria riskejä, sillä niiden vaikutuksesta kuljettajan harkintakyky huononee. Seurauksena voivat olla liian suuri tilannenopeus ja ajautuminen ulos tieltä tai vastakkaiselle kaistalle. Piristävät huumeet eivät korvaa unta. Siten myös rattiin nukahtamisriski kasvaa sen jälkeen, kun huumeen vaikutus loppuu (Ajoneuvohallintokeskus & Autokoululiitto 2000). 14
17 3.3 Rattijuopumusonnettomuudet Suomessa joka viidennessä liikennekuolemassa moottoriajoneuvon kuljettaja on vähintään 0,5 promillen humalassa. Vastaavasti joka neljäs liikennekuolema aiheutuu ylinopeudesta (Mäkinen & Veijalainen 1997). Rattijuopumus on ollut osallisena keskimäärin 27 %:ssa kuolemaan johtaneista liikenneonnettomuuksista viimeisen 30 vuoden aikana (Liikennevakuutuskeskus 1999). Rattijuopumustapauksissa kuolleiden määrä on kuitenkin vähentynyt 1990-luvulla 38 %, kun tieliikenteessä kuolleiden määrä on samaan aikaan vähentynyt 34 %. Vuosina rattijuopumusonnettomuuksissa kuoli keskimäärin 131 ihmistä vuodessa, kun vastaava luku vuosina oli 81 (Rajalin 2000). Rattijuopumusonnettomuudet painottuvat kesäkuukausiin, viikonloppuihin ja yön tunteihin. Touko-lokakuussa tapahtuu noin 60 % kuolemaan johtaneista rattijuopumusonnettomuuksista (Mäkinen & Veijalainen 1997). Suuri osa (n. 70 %) rattijuopoista jää kiinni ylinopeuden, onnettomuuden, ajotyylin tms. tekijän perusteella. Kolmannes rattijuopoista jää kiinni puhalluskokeissa, kolmannes rattijuopumusonnettomuuden tai ilmiannon seurauksena ja kolmannes jonkin muun liikennerikkomuksen perusteella. Rattijuopoista noin 95 % on Suomessa miehiä ja yli puolet heistä alle 35-vuotiaita (Mäkinen & Veijalainen 1997). Rattijuoppousmerkintöjen lukumäärä ajokorttirekisterissä vähenee voimakkaasti iän myötä. Kun alle 50-vuotiailla merkintöjä on viidellätoista sadasta, luku laskee viiteen sadasta yli 60-vuotiailla (Summala 1999). Kuolemaan johtaneissa rattijuopumusonnettomuuksissa vuosina on 4 %:lla rattijuopoista veren alkoholipitoisuus ollut alle 0,50 promillea, 15 %:lla 0,50 1,19 promillea ja 81 %:lla 1,20 promillea tai enemmän. Kyseisissä rattijuopumusonnettomuuksissa osallisista rattijuopoista vuosittain noin %:lla on aiempi rattijuopumusmerkintä. Keskimäärin vajaa 30 % kuolemaan johtaneiden rattijuopumusonnettomuuksien pääaiheuttajista ei omista onnettomuushetkellä ajamiseen oikeuttavaa ajokorttia. Onnettomuustyypeistä suistumisonnettomuudet ovat selvästi yleisimpiä rattijuopumusonnettomuuksia (Liikennevakuutuskeskus 1999). Poliisivalvonnan kannalta rattijuopumusten valvonta on ongelmallista, koska kuolemaan johtaneissa liikenneonnettomuuksissa pääaiheuttaja on alkoholin vaikutuksen alainen huomattavasti useammin alemmalla tieverkolla kuin kanta- ja valtateillä. Pääaiheuttajista seutu- ja yksityisteillä joka kolmas on juovuksissa ja yhdysteillä 41 prosenttia. Eniten juopuneita pääaiheuttajia on yksityisteiden suistumisvahingoissa, peräti kaksi kolmannesta. Vastaava luku kanta- ja valtateillä on vajaat 20 prosenttia. (Karttunen 2000). 3.4 Päihderiippuvuus ja ajo-oikeus Euroopan yhteisöjen neuvoston antaman ajokorttidirektiivin 91/439/ETY liitteessä III ovat moottoriajoneuvon kuljettamiseen vaadittavaa fyysistä ja henkistä terveyttä koske- 15
18 vat vähimmäisvaatimukset. Direktiivin liitteen III mukaan ajokorttia ei saa antaa eikä uudistaa hakijoille tai kuljettajille, jotka ovat alkoholiriippuvaisia tai jotka eivät kykene pidättäytymään ajamasta alkoholin vaikutuksen alaisena. Aikaisemmin alkoholiriippuvaiseksi todetulle hakijalle tai kuljettajalle ajokortti voidaan myöntää tai uudistaa asiantuntijalääkärin lausunnon ja säännöllisten lääkärintarkastusten perusteella, jos henkilö osoittaa olleensa raittiina määräajan (Sisäasiainministeriö 1999). Huumeiden ja lääkkeiden osalta direktiivin liite III toteaa, ettei ajokorttia saa antaa tai uudistaa hakijoille tai kuljettajille, jotka ovat riippuvaisia keskushermostoon vaikuttavista aineista tai jotka olematta niistä riippuvaisia käyttävät niitä säännöllisesti. Tätä sovelletaan kaikkiin lääkkeisiin ja lääkeyhdistelmiin, jotka voivat vaikuttaa ajokykyyn (Sisäasiainministeriö 1999). Ajo-oikeuden menettäminen rattijuopumuksen takia ei estä ajo-oikeuden menettäneen ajamista, vaikka laki sen kieltääkin. Vuonna 1999 rattijuopumuksen takia ajooikeutensa poliisin toimesta väliaikaisesti menettäneistä 49,3 prosenttia säilyi edelleen henkilöautonsa ainoana haltijana tai omistajana koko ajokiellon aikana. Kokonaan ajoneuvorekisteristä ajokiellon ajan puuttui 24,1 prosenttia ajoneuvoista. Säädösten mukaan ajoneuvorekisteriin tulee tehdä haltijan- tai omistajanvaihdos, jos käyttäjä vaihtuu tai vaihtoehtoisesti poistaa ajoneuvo rekisteristä, jos sitä ei käytetä (Ajoneuvorekisteri). Se, että ajokiellossa oleva on ajoneuvon omistaja tai haltija, ei kuitenkaan tarkoita, että ko. henkilö olisi ajanut ajokiellon aikana. Suomessa päihderiippuvuuden ja ajo-oikeuden arviointi perustuu sosiaali- ja terveysministeriön ja sisäasianministeriön ohjeisiin. Sosiaali- ja terveysministeriö on laatinut lääkäreille oppaan Päihderiippuvuuden arviointi ja ajokelpoisuus. Lisäksi uudistettuihin ajokorttilääkärintodistuslomakkeisiin on sisällytetty mahdollista päihderiippuvuutta käsittelevät kohdat. Sisäasiainministeriö on puolestaan laatinut Euroopan yhteisöjen neuvoston antaman ajokorttidirektiivin 91/439/ETY perusteella ohjeen Päihderiippuvuus ja ajo-oikeus. Seuraavassa kuvassa esitetään päihdekäsitteistö (Kuva 2). 16
19 Päihde Alkoholi Muut päihteet Huume Muut päihdyttävät (esim.synteettiset huumeet) Varsinaiset huumausaineet (kuten kannabis ja heroiini) Päihtymistarkoituksessa käytetyt PKV-lääkkeet (kuten betsodiatsepiinit ja huumaavat kipulääkkeet) Kuva 2. Päihdekäsitteistö (Sosiaali- ja terveysministeriö 1998). Päihderiippuvuuden kriteerit määritellään ICD-10 tautiluokituksen mukaan (esimerkkinä alkoholi): Voimakas himo tai pakonomainen halu ottaa alkoholia. Heikentynyt kyky hallita alkoholin käytön aloittamista, määrää tai lopettamista. Vieroitusoireita alkoholin käytön päättyessä tai vähentyessä. Sietokyvyn kasvu. Käytön muodostuminen elämän keskeiseksi asiaksi. Käyttö jatkuu huolimatta sen aiheuttamista kiistattomista haitoista, joista käyttäjä on tietoinen tai joista hänen voidaan olettaa olevan tietoinen. Henkilö on edellisten kriteerien perusteella päihderiippuvainen, mikäli kolme kriteeriä todetaan yhtäaikaisesti vähintään kuukauden ajan, tai mikäli yhtämittaiset ajanjaksot ovat kuukauden mittaisia tai lyhyempiä toistuvasti viimeksi kuluneen vuoden aikana (Sosiaali- ja terveysministeriö 1998). Epäily päihderiippuvuudesta herää tavallisimmin esitietojen perusteella. Lääkärit käyttävät ns. AUDIT-kyselyä (Alcohol Use Disorders Identification Test) seulontaluonteisen tiedon hankintaan mahdollisten alkoholiongelmien olemassaolosta (Sosiaali- ja terveysministeriö 1998). 17
20 Sosiaali- ja terveysministeriön ohje (Sosiaali- ja terveysministeriö 1998) suosittaa päihderiippuvuuden seurantaa seuraavasti: Päihderiippuvuus, mutta ei rattijuopumuksia eikä päihtyneenä ajamista: kolmen kuukauden seurantajakso, vähintään kolme lääkärissä käyntiä, vähintään yksi käynti lyhyellä varoitusajalla. Ensimmäistä kertaa päihtyneenä ajamisesta kiinni jääneet: vähintään kolmen kuukauden seurantajakso, muutoin voidaan toimia kuten kohdassa 1. Toistuvasti päihtyneenä ajamisesta kiinni jääneet (vähintään kahdesti kolmen vuoden kuluessa): vähintään kuuden kuukauden yksilöllinen seurantaohjelma; seitsemän käyntiä, joista ainakin ensimmäinen ja viimeinen lääkärille; laboratoriotestit alkoholitapauksissa jakson alussa, keskellä (lyhyellä varoitusajalla) ja lopussa. Seurannan onnistuessa ehdotetaan ajolupaa määräajaksi. Määräajan loppupuolella tehdään lääkärintarkastus, jonka yhteydessä laaditaan uusi ajokykyä koskeva lääkärintodistus. Kun ajokortin hakijalla todetaan päihderiippuvuus, on ajokorttiasiassa otetusta kannasta riippumatta aina harkittava sopivaa päihderiippuvuuden hoitoa. Ajokorttitodistuskäynnin yhteydessä on syytä motivoida hakijaa päihderiippuvuuden hoitamiseen ja auttaa tarpeellisen hoidon järjestämisessä (Sosiaali- ja terveysministeriö 1998). Sosiaali- ja terveysministeriön ohjeen mukaan esim. paketti- ja henkilöauton kuljettamiseen voidaan ajokorttilupaa puoltaa riippuvuuskriteerien täyttymisestä huolimatta tilanteissa, joissa kuljettajan alkoholiriippuvuus ei olennaisesti heikennä ajokykyä. Kun kuljettaja on sekakäyttäjä tai riippuvainen muista päihteistä kuin alkoholista, on syytä pyytää erikoislääkärin lausunto (Sosiaali- ja terveysministeriö 1998). Merkittävin uudistus liikennejuopumussäännöksissä on viime vuosina ollut voimaan tullut rikoslain 23 luvun muutos (545/1999), joka koskee muun muassa huumaantuneena ajamisen tunnusmerkistöjen yhdenmukaistamista alkoholia koskevien rattijuopumustunnusmerkistöjen kanssa. Huumaantuneena ajaminen porrastettiin kahteen vakavuusasteeseen "kyky tehtävän vaatimiin suorituksiin huonontunut" tai "kyky tehtävän vaatimiin suorituksiin tuntuvasti huonontunut". Tehtävällä tarkoitetaan moottorikäyttöisen ajoneuvon kuljettamista. "Tuntuvasti huonontunut kyky" voidaan rinnastaa suorituskyvyn laskuun, joka vastaa niitä muutoksia, joita henkilössä esiintyy hänen ollessaan 1,2 promillen humalatilassa (Rajalin ym. 2000). Suomen kansallinen lainsäädäntö on saatettu vastaamaan ajokorttidirektiiviä 91/439/ETY. Keskeiset säännökset ovat ajokorttiluvan myöntämisen edellytykset TLL 70 1 mom. ja AKA 9 ajokieltoon määräämisen perusteet TLL 75 2 mom. 1 kohta 18
RATTIJUOPON AJOKYVYN ARVIOINTI. Markus Sundqvist Ma. johtava ylilääkäri 25.10.2012
RATTIJUOPON AJOKYVYN ARVIOINTI Markus Sundqvist Ma. johtava ylilääkäri 25.10.2012 Yleistä Rattijuopumuksen määritelmä: johtuu joko alkoholin tai muun päihteen vaikutuksesta. Huumeiden suhteen nollatoleranssi
HE 15/2005 vp. Esityksessä ehdotetaan säädettäväksi määräaikainen
Hallituksen esitys Eduskunnalle laeiksi alkolukolla valvotun ajo-oikeuden kokeilemisesta ja tieliikennelain väliaikaisesta muuttamisesta Esityksessä ehdotetaan säädettäväksi määräaikainen laki alkolukolla
Kannattaako rattijuoppojen hoitoonohjaus?
Kannattaako rattijuoppojen hoitoonohjaus? Alkoholi- ja huumetutkijain seuran seminaari 15.5.2008 ylilääkäri Kaarlo Simojoki Espoon A-klinikkatoimi Kansalliset ohjeistukset poliisilla on oma ohjeistuksensa
Alkolukolla valvottu ajo-oikeus: Case: Hyvinkään käräjäoikeus
Alkolukolla valvottu ajo-oikeus: Case: Hyvinkään käräjäoikeus Hasan, Aino 2010 Hyvinkää Laurea-ammattikorkeakoulu Laurea Hyvinkää Alkolukolla valvottu ajo-oikeus: Case: Hyvinkään käräjäoikeus Aino Hasan
7 Liikennerikokset Hannu Niemi
II.A.7 Liikennerikokset 163 7 Liikennerikokset Hannu Niemi 7.1 Liikennejuopumus Nykyinen liikennejuopumussäännöstö tuli voimaan 1.4.1977. Laissa on määräykset rattijuopumuksesta, huumaantuneena ajamisesta,
AJOTERVEYDEN ARVIOINTI
AJOTERVEYDEN ARVIOINTI PÄIHDELÄÄKÄRIN NÄKÖKULMASTA MONEN TEKIJÄN TASAPAINOILUA Poliisiammattikorkeakoulu 26.10.2016 Reijo Laitinen Psykiatrian erikoislääkäri A-klinikkasäätiö Sisä-Suomen palvelualue Hämeenlinna,
Syksy 2012. Kaija Seppä Päihdelääketieteen professori Tampereen yliopisto
Syksy 2012 Kaija Seppä Päihdelääketieteen professori Tampereen yliopisto Lääkäri ja potilaan ajokelpoisuus taustatietoa rattijuopumuksista ajokorttitodistukset rattijuoppojen arviot ja niiden teho ilmoitusvelvollisuus
LIIKENNERAITTIUSKAMPANJA 2010 - TIETOPAKETTI
LIIKENNERAITTIUSKAMPANJA 2010 - TIETOPAKETTI Sisällys Johdanto 1. RATTIJUOPUMUKSEN EHKÄISY OSANA LIIKENNETURVALLISUUSTYÖTÄ 2. PÄIHTEET LIIKENTEESSÄ Alkoholi Huumeet ja lääkkeet 3. TAVOITTEENA PÄIHTEETÖN
LIIKENNERAITTIUSKAMPANJA 2011 - TIETOPAKETTI
LIIKENNERAITTIUSKAMPANJA 2011 - TIETOPAKETTI Sisällys: JOHDANTO 1. RATTIJUOPUMUKSEN EHKÄISEMINEN OSANA LIIKENNETURVALLISUUSTYÖTÄ 2. PÄIHTEET LIIKENTEESSÄ Alkoholi Huumeet ja lääkkeet 3. TAVOITTEENA PÄIHTEETÖN
Hallituksen esitys Eduskunnalle laeiksi rikoslain 23 luvun, tieliikennelain 76 :n ja liikennevakuutuslain 7 ja 20 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi rikoslain
PÄIHDEONGELMAISEN AJOKYVYN ARVIOINTI
PÄIHDEONGELMAISEN AJOKYVYN ARVIOINTI Markus Sundqvist Ylilääkäri, Järvenpään sosiaalisairaala 14.11.2014 Helsingin Yliopisto, Päihdelääketieteen kurssi Rattijuopumukset tieliikenteessä Suomessa tieliikenteen
Lääkärien ilmoitusvelvollisuuden ongelmat
Lääkärien ilmoitusvelvollisuuden ongelmat Markus Sundqvist, ylilääkäri A-klinikkasäätiön Päihdesairaala V. Liikenneoikeuspäivä 27.10.2015 Ajoterveys: Kuka vastaa mistäkin? Lääkäri tukee potilaan ajokyvyn
Alkolukkokokeilu Alkolukkotyöryhmän mietintö
LIIKENNE- JA VIESTINTÄMINISTERIÖN JULKAISUJA 2/2004 Liikenne Alkolukkokokeilu Alkolukkotyöryhmän mietintö Liikenne- ja viestintäministeriö Helsinki, 2004 KUVAILULEHTI Julkaisun päivämäärä 22.12.2003 Tekijät
Lukulattia. Tavoite. Huom! Nuoret pystyvät tekemään harjoitteen myös keskenään ohjatusti. Tarvikkeet
Lukulattia Tavoite Tuoda esille faktatietoa riskitekijöistä, jotka vaikuttavat vapaa-ajan ja liikenteen tapaturmien taustalla (ml. alkoholi ja muut päihteet). Samalla pohditaan, miten jokainen omilla valinnoillaan
SISÄLLYS. N:o 545. Laki. rikoslain muuttamisesta. Annettu Helsingissä 30 päivänä huhtikuuta 1999
SUOMEN SÄÄDÖSKOKOELMA 1999 Julkaistu Helsingissä 5 päivänä toukokuuta 1999 N:o 545 560 SISÄLLYS N:o Sivu 545 rikoslain muuttamisesta... 1329 546 tieliikennelain muuttamisesta... 1333 547 vesiliikennelain
Tieliikenteen turvallisuusindikaattorit 1.0
Muistio 1(25) 1.2.2013 Tieliikenteen turvallisuusindikaattorit 1.0 1.2.2013 Teemu Toivanen, Marita Löytty, Anders Granfelt Päivämäärä Muutos Tekijä 2(25) Sisällys 1 Johdanto... 5 1.1 Lähtökohdat ja tavoitteet...
Autojen lukumäärä ja liikennesuorite ovat
Liikennelääketiede Alkoholi, lääkkeet ja huumeet liikenteessä Antti Penttilä, Kimmo Kuoppasalmi ja Erkki Vuori Selviytyminen liikenteessä edellyttää hyvää havainto-, arviointi-, ratkaisu-, koordinaatioja
Hallituksen esitys Eduskunnalle laeiksi rikoslain 23 luvun, tieliikennelain 76 :n ja liikennevakuutuslain 7 ja 20 :n muuttamisesta
Alkoholi ja liikenne
Alkoholi ja liikenne Sisällysluettelo Alkoholi ja liikenne 4 Alkoholi tieliikenteessä 5 Alkoholi heikentää ajokykyä 8 Rattijuoppojen onnettomuudet 9 Alkoholi aiheuttaa onnettomuuksia myös jalankulkijoille